米侯·奧希堅

米侯·奧希堅，）係愛爾蘭詩人、社會學家同政治家。之前係工黨籍愛爾蘭議會下議院加列維西選區議員。

政治生涯 

2011年10月27號，米侯·奧希堅當選愛爾蘭共和國第9任總統，同年11月11號履新，發表就職演講，同時辭去下議院職務。上任總統之後無耐，奧希堅就寫信畀公共開支及改革部，要求將自己嘅人工由每年32萬5千歐元降到去25萬歐元左右。

2011年11月13號，奧希堅去北愛爾蘭嘅德里市出席全島學校合唱團大賽總決賽。伊個係佢第一次訪問北愛爾蘭。

2011年12月，奧希堅喺總統府舉行小朋友茶會，俾小朋友同聖誕老人玩。12月13號，奧希堅入咗加列維善助醫院，接受膝頭䯊修復手術。

2012年2月21號，奧希堅第一次以總統身份外訪倫敦，參觀倫敦奧運球場，又去列陶頓戲院睇戲。2月24號，奧希堅返到母校愛爾蘭國立大學加列維分校，為母校嘅自閉症中心剪彩。

2013年3月16號，奧希堅發起「總統呼喚」行動，邀請全球各地嘅愛爾蘭裔藝術家去總統府表演，由此推動愛爾蘭創意產業。

2013年7月29號，奧希堅召開任內第一次國務會議，討論《懷孕期間生命保護法案》嘅相關事宜。。

2013年11月16號，愛爾蘭總統府宣佈：奧希堅總統將會喺2014年4月對英國進行國事訪問。佢會出席英國女王伊麗莎白二世嘅國宴，重會同英國首相甘民樂正式會晤，另外重會同反對黨領袖同埋倫敦市長費安娜·胡夫會面。

屋企
米侯·奧希堅個老婆係演員薩碧娜·哥彥。薩碧娜喺加列維郡古盧恩蘭長大，有四個姊妹同兩個兄弟。奧希堅同薩碧娜係喺1969年，喺一個記者瑪麗·堅尼嘅派對上面識嘅。奧希堅喺1973年聖誕節向薩碧娜求咗婚，第二年佢等就結咗婚。

佢地有三仔一女：愛麗絲·瑪麗·奧希堅、莊·奧希堅、小米高·奧希堅同丹尼爾·奧希堅。

Michael D. Higgins - The President who will do us proud >> Home Page 
 挑戰成功 愛爾蘭出現詩人總統 
 米侯·奧希堅就職演講
 米侯·奧希堅：「滾石勝於披頭四」。愛爾蘭電視電臺。

愛爾蘭詩人
政黨阿頭
印第安納大學舊生
曼徹斯特大學舊生